โฆษก ศบค. ระบุยังคงเดินหน้าตรวจค้นหาผู้ติดเชื้อเชิงรุกอย่างต่อเนื่อง พร้อมย้ำการเปิดตลาดนัดจตุจักร ทุกคนต้องทำตามมาตรการควบคุมหลักอย่างเคร่งครัด
โฆษก ศบค. ระบุยังคงเดินหน้าตรวจค้นหาผู้ติดเชื้อเชิงรุกอย่างต่อเนื่อง พร้อมย้ำการเปิดตลาดนัดจตุจักร ทุกคนต้องทำตามมาตรการควบคุมหลักอย่างเคร่งครัดนายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. กล่าวถึงการตรวจเชิงรุกในจังหวัดอื่นๆ ที่ไม่ใช่จังหวัดยะลา ว่าจากข้อมูลของกรมควบคุมโรค มีการตรวจเชิงรุกไปแล้ว 4 จังหวัด ได้แก่ กรุงเทพมหานคร ตรวจไปแล้ว 3,581 คน พบติดเชื้อ 1 คน  จังหวัดยะลา ตรวจไปแล้ว 3,277 คน พบติดเชื้อ 20 คน  จังหวัดภูเก็ต ตรวจแล้ว 2,552 คน ติดเชื้อ 26 คน และจังหวัดกระบี่ ตรวจไปแล้ว 477 คน ติดชื้อ 3 คน รวมตรวจไปแล้วทั้งหมด 7,993 คน มีผู้ติดเชื้อทั้งหมด 44 คน หรือคิดเป็นร้อยละ 0.55 ทั้งนี้ในการตรวจเชิงรุก ยังคงต้องดำเนินการอย่างต่อเนื่อง โดยมีกระทรวงสาธารณสุข รับผิดชอบดูแลอย่างเต็มที่ ส่วนของการเปิดตลาดนัดจตุจักร ทำให้หลายคนเกิดความกังวลเพราะมีการรวมตัวของคนจำนวนมากนั้น ย้ำว่าทุกคนต้องทำตามแนวทางปฏิบัติที่ได้กำหนด และมีการจัดชุดตรวจ โดยศูนย์ปฏิบัติการแก้ไขสถานการณ์ฉุกเฉินด้านความมั่นคง (ศปม.) จัดชุดตรวจเพื่อตรวจมาตรการควบคุมหลัก 5 ข้อ เช่น การทำความสะอาดพื้นก่อนและหลังให้บริการ ให้สวมหน้ากากอนามัยจัดจุดล้างมือด้วยสบู่ หรือแอลกอฮอล์  มีมาตรการเสริม เฉพาะกิจการและกิจกรรม และคู่มือปฏิบัติ เพื่อสร้างความมั่นใจ ปลอดเชื้อและปลอดภัยจากโรคโควิด -19 เช่นเดียวกับพ่อค้าและแม่ค้า แม้ว่าไม่ปรากฎในกลุ่มเสี่ยง แต่ทุกคนถือว่ามีความเสี่ยง ดังนั้นสิ่งสำคัญต้องทำตามมาตรการหลัก 5 ข้อ เพื่อป้องกันการแพร่ระบาดของโรค